CELEX: 32016R0568
Language: bg
Date: 2016-01-29 00:00:00
Title: Делегиран регламент (ЕС) 2016/568 на Комисията от 29 януари 2016 година за допълване на Регламент (ЕС) № 1303/2013 на Европейския парламент и на Съвета по отношение на условията и процедурите за определяне дали неподлежащите на събиране суми следва да бъдат възстановени от държавите членки по линия на Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство

13.4.2016   
            
            
               BG
            
            
               Официален вестник на Европейския съюз
            
            
               L 97/1
            
         ДЕЛЕГИРАН РЕГЛАМЕНТ (ЕС) 2016/568 НА КОМИСИЯТА
   от 29 януари 2016 година
   за допълване на Регламент (ЕС) № 1303/2013 на Европейския парламент и на Съвета по отношение на условията и процедурите за определяне дали неподлежащите на събиране суми следва да бъдат възстановени от държавите членки по линия на Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (1), и по-специално член 122, параграф 2, пета алинея от него,
   като има предвид, че:
   
               (1)
            
            
               В съответствие с член 122, параграф 2, четвърта алинея от Регламент (ЕС) № 1303/2013, когато неправомерно платената на даден бенефициер сума не може да бъдат възстановена и това е в резултат на грешка или на небрежност от страна на държава членка, държавата членка отговаря за възстановяването на съответната сума към бюджета на Съюза.
            
         
               (2)
            
            
               Документът за неподлежащите на събиране суми, представен на Комисията от сертифициращия орган като част от годишните счетоводни отчети в съответствие с член 137, параграф 1, буква б) и член 138, буква а) от Регламент (ЕС) № 1303/2013, всяка година, считано от 2016 г. до 2025 г. включително, установява неподлежащите на събиране суми на равнището на всеки приоритет. Този документ следва да съдържа и изрична информация относно сумите, които според държавата членка не следва да се възстановяват към бюджета на Съюза, по-специално като посочва административните и правните мерки, предприети от държавата членка с оглед на ефективно възстановяване на неподлежащите на събиране суми. Въпреки това, тъй като този документ се отнася до суми, които преди това са били включени в заверени отчети, представени на Комисията, той следва да бъде представен за първи път през 2017 г.
            
         
               (3)
            
            
               В съответствие с член 126, буква б) и с член 137, параграф 1 от Регламент (ЕС) № 1303/2013, приспаданията, направени преди представянето на заверени отчети, не могат да бъдат считани за подлежащи на събиране суми, когато се отнасят до разходи, включени в окончателното заявление за междинно плащане за съответната счетоводна година, за която са подготвени отчетите. Поради това следва да се поясни, че информацията относно неподлежащите на събиране суми, представена съгласно настоящия делегиран регламент, следва да се отнася само до сумите, които вече са включени в заверени отчети, предоставени преди това на Комисията.
            
         
               (4)
            
            
               За да се даде възможност на Комисията да реши дали неподлежащите на събиране суми следва да бъдат възстановени към бюджета на Съюза, държавата членка следва да представи исканата информация, на равнището на всяка операция и бенефициер, преди крайния срок, определен за представяне на отчетите по член 59, параграф 5 от Регламент (ЕС, Евратом) № 966/2012 на Европейския парламент и на Съвета (2). В съответствие с тази разпоредба следва да има възможност за удължаване на срока за представяне на документа за неподлежащи на събиране суми.
            
         
               (5)
            
            
               Необходимо е да се установят критерии, които да позволят на Комисията да оцени дали дадена държава членка е допуснала грешка или е проявила небрежност при възстановяването по време на административните и правните мерки. Наличието на един или повече от тези критерии не следва да означава автоматично, че държавата членка наистина е допуснала грешка или е проявила небрежност.
            
         
               (6)
            
            
               За целите на правната сигурност Комисията следва да приключи своята оценка в рамките на определен срок, а държавите членки следва да отговорят на оценката на Комисията в друг посочен срок. По същите причини Комисията следва да може да приключи своята оценка дори когато държавата членка не предостави допълнителна информация. Въпреки това, в случаи, предшестващи несъстоятелност, както и при съмнение за измама, както е посочено в член 122, параграф 2, трета алинея от Регламент (ЕС) № 1303/2013, крайните срокове не следва да се прилагат.
            
         
               (7)
            
            
               Съгласно второто изречение на член 122, параграф 2, четвърта алинея от Регламент (ЕС) № 1303/2013 държавите членки могат да вземат решение бенефициерите да не възстановяват неправомерно изплатена сума на равнището на дадена операция през съответната счетоводна година, която не надхвърля 250 EUR принос от фондовете, без лихвите. В този случай сумата не следва да се възстановява към бюджета на Съюза. Няма да бъде поискана никаква информация относно такива суми от помощта de minimis.
            
         
               (8)
            
            
               По отношение на програмите по цел „Европейско териториално сътрудничество“, обхванати от Регламент (ЕС) № 1299/2013 на Европейския парламент и на Съвета (3), този регламент не установява различна система по отношение на суми, посочени във второто изречение на член 122, параграф 2, четвърта алинея от Регламент (ЕС) № 1303/2013. Следователно държавите членки и третите държави, участващи в дадена европейска програма за териториално сътрудничество, следва да решат дали както водещият бенефициер, така и управляващият орган на програмата, не са задължени да възстановяват дадена неправомерно платена сума, която не надвишава 250 EUR принос от фондовете, без лихвите,
            
         ПРИЕ НАСТОЯЩИЯ РЕГЛАМЕНТ:
   Член 1
   Представяне на информация за неподлежащи на събиране суми
   1.   Когато държава членка счита, че неправомерно платена на даден бенефициер сума, която преди това е била включена в заверени отчети, представени на Комисията, не подлежи на събиране, и когато тя е стигнала до заключението, че тази сума не следва да бъде възстановена към бюджета на Съюза, сертифициращият орган представя искане до Комисията, за да потвърди това заключение.
   2.   Сертифициращият орган представя искането, посочено в параграф 1, на равнището на всяка операция, в съответствие с формата, определен в приложението към настоящия регламент, посредством електронната система за обмен на данни, предвидена в член 74, параграф 4 от Регламент (ЕС) № 1303/2013.
   3.   Държавата членка представя искане, установено в съответствие с параграфи 1 и 2 всяка година, в срок до 15 февруари, считано от 2017 г. до 2025 г. включително, по отношение на предходната счетоводна година. По искане на съответната държава членка Комисията може по изключение да удължи крайния срок до 1 март.
   Член 2
   Условия за установяване на грешка или небрежност от страна на държавите членки
   Грешките или проявената небрежност от страна на държавата членка се установяват въз основа на следните критерии:
   
               а)
            
            
               държавата членка не е представила описание на административните и правните мерки, със съответните дати, предприети от държавата членка за възстановяване на съответната сума (или за намаляване или прекратяване на определената подкрепа, или оттегляне на документа, в съответствие с член 125, параграф 3, буква в) от Регламент (ЕС) № 1303/2013), когато такова оттегляне подлежи на отделна процедура);
            
         
               б)
            
            
               държавата членка не е представила копие на първото и всяко следващо нареждане за събиране (или копие от писмото за намаляване на степента или прекратяване на определената подкрепа, или оттегляне на документа, в съответствие с член 125, параграф 3, буква в) от Регламент (ЕС) № 1303/2013), когато такова оттегляне подлежи на отделна процедура);
            
         
               в)
            
            
               държавата членка не е представила датата на последното плащане от публично финансиране към бенефициера на дадена операция, както и копие от доказателство за това плащане;
            
         
               г)
            
            
               държавата членка, след откриването на нередност, е извършила едно или повече неправомерни плащания към бенефициера по отношение на частта от операцията, която е била засегната от нередността;
            
         
               д)
            
            
               държавата членка не е изпратила писмото за намаляване на степента на подкрепа или оттегляне на документа в съответствие с член 125, параграф 3, буква в) от Регламент (ЕС) № 1303/2013, съгласно който подобно оттегляне е предмет на отделна процедура, и не е взела никакво еквивалентно решение в рамките на 12 месеца от откриването на нередността;
            
         
               е)
            
            
               държавата членка не е започнала процедура по възстановяване на средства в рамките на 12 месеца от момента на окончателно намаляване или отмяна на безвъзмездните средства (или след административно или съдебно производство, или със съгласието на бенефициера);
            
         
               ж)
            
            
               държавата членка не е изчерпала всички налични възможности за възстановяване чрез националната институционална и правна рамка;
            
         
               з)
            
            
               държавата членка не е предоставила документите, свързани с процедурите по неплатежоспособност и обявяване в несъстоятелност, когато е приложимо;
            
         
               и)
            
            
               държавата членка не е отговорила на искането на Комисията за допълнителна информация в съответствие с член 3.
            
         Член 3
   Процедура за определяне дали неподлежаща на събиране сума се възстановява от държавите членки
   1.   Въз основа на информацията, предоставена от държавата членка в съответствие с член 1 от настоящия регламент, Комисията извършва оценка на всеки отделен случай, за да се направи заключение дали неуспехът при събирането на дадена сума е в резултат на грешка или на небрежност от страна на държавата членка, предвид конкретните обстоятелства и институционалната и правната рамка на съответната държава членка. Дори когато един или повече от критериите, посочени в член 2, са изпълнени, Комисията все още може да заключи, че държавата членка не е допуснала грешка и не е проявила небрежност.
   2.   До 31 май от годината, в която са представени счетоводните отчети, Комисията може:
   
               а)
            
            
               да изиска в писмен вид от съответната държава членка да представи допълнителна информация за административните и правните мерки, предприети за възстановяването на приноса на Съюза, неправомерно платен на бенефициери; или
            
         
               б)
            
            
               отправи писмено искане до държавата членка да продължи процедурата за възстановяване.
            
         когато Комисията е избрала подхода, посочен в първа алинея, буква а), се прилагат параграфи 5—8.
   3.   Ако Комисията не действа по силата на и в срока, определен в параграф 2, приносът на Съюза не се възстановява от държавата членка.
   4.   Срокът, определен в параграф 2, букви а) и б), не се прилага за нередностите, които предхождат несъстоятелност или при съмнение за измама.
   5.   Държавата членка отговаря в рамките на три месеца на изпратените в съответствие с параграф 2 искания от страна на Комисията за предоставяне на информация.
   6.   Ако държавата членка не представи допълнителната информация, поискана в съответствие с параграф 2, Комисията продължава оценката си въз основа на наличната информация.
   7.   В рамките на три месеца от получаване на отговора на държавата членка, или при липсата на отговор в рамките на крайния срок, Комисията информира държавата членка, когато стига до заключението, че приносът на Съюза следва да се възстанови от държавата членка, като посочва основанието за това заключение, и изисква от държавата членка да представи становището си в срок от 2 месеца. Ако Комисията не действа по силата на и в срока, определен в предходното изречение, приносът на Съюза не се възстановява от държавата членка.
   8.   В рамките на 6 месеца след крайния срок за представяне на становище от държавата членка, както е посочено в параграф 7, Комисията следва да приключи оценката си въз основа на наличната информация и, ако не промени заключението си, че приносът на Съюза трябва да се възстанови от държавата членка, следва да приеме решение. Ако Комисията не действа по силата на и в срока, определен в предходното изречение, приносът на Съюза не се възстановява от държавата членка.
   За целите на изчисляване на приноса на Съюза, който следва да бъде възстановен от държавата членка, се прилага ставката на съфинансиране на равнището на всеки приоритет, както е посочено в плана за финансиране в сила към момента на искането.
   Член 4
   Предоставяне на информация относно невъзстановените суми, които не надвишават 250 EUR принос от фондовете
   Когато държава членка реши да не събере от бенефициера неправомерно платена сума на равнището на дадена операция през съответната счетоводна година, която не надхвърля 250 EUR принос от фондовете, без лихвите, не е необходимо да бъде предоставяна информация на Комисията съгласно настоящия регламент.
   Член 5
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 януари 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 320.
   
      (2)  Регламент (ЕС, Евратом) № 966/2012 на Европейския парламент и на Съвета от 25 октомври 2012 година относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).
   
      (3)  Регламент (ЕС) № 1299/2013 на Европейския парламент и на Съвета от 17 декември 2013 г. относно специални разпоредби за подкрепа от Европейския фонд за регионално развитие по цел „Европейско териториално сътрудничество“ (ОВ L 347, 20.12.2013 г., стр. 259).
   
      ПРИЛОЖЕНИЕ
      
         Представяне на информация за неподлежащи на събиране суми
      
      
                  а
               
               
                  б
               
               
                  в
               
               
                  г
               
               
                  д
               
               
                  е
               
               
                  ж
               
               
                  з
               
               
                  и
               
               
                  й
               
               
                  к
               
               
                  л
               
               
                  м
               
               
                  н
               
               
                  о
               
               
                  п
               
               
                  р
               
            
                  Приоритет (1)
                  
               
               
                  Наименование и идентификационен номер на операцията
               
               
                  Наименование на бенефициера
               
               
                  Дата и доказване на последното плащане към бенефициера от публично финансиране за съответната операция
               
               
                  Естество на нередността (следва да бъде определено от държавата членка)
               
               
                  Орган, който е констатирал нередността (посочете кой: УО, СО, ОО или други, или орган на ЕС)
               
               
                  Дата на откриване на нередностите (2)
                  
               
               
                  Общо разходи, декларирани като неподлежащи на събиране
               
               
                  Публични разходи, съответстващи на суми, обявени за неподлежащи на събиране
               
               
                  Размер на неподлежащия на събиране принос на Съюза (3)
                  
               
               
                  Счетоводна година(и), в която/които са били декларирани разходи, съответстващи на неподлежащия на възстановяване принос на Съюза
               
               
                  Дата на започване на процедурата по възстановяване на средства
               
               
                  Копие от първото и всички последващи нареждания за събиране (4)
                  
               
               
                  Дата на констатиране на невъзможността за възстановяване
               
               
                  Причина за невъзможността за възстановяване (5)
                  
               
               
                  Документи, свързани с процедури по несъстоятелност, ако е приложимо
               
               
                  Посочете дали приносът на Съюза следва да се поеме от бюджета на ЕС (да/не) (6)
                  
               
            
                  
                     <type=„S“ maxlength=„500“ input=„S“>
                  
               
               
                  
                     <type=„S“ maxlength=„250“ input=„M“>
                      (7)
                  
               
               
                  
                     <type=„S“ maxlength=„250“ input=„M“>
                  
               
               
                  
                     <type=„D“ input=„M“> + <ATT>
                  
               
               
                  
                     <type=„S“ maxlength=„250“ input=„M“>
                  
               
               
                  
                     <type=„S“ maxlength=„250“ input=„M“>
                  
               
               
                  
                     <type=„D“ input=„M“>
                  
               
               
                  
                     <type=„Cu“ input=„M“>
                  
               
               
                  
                     <type=„Cu“ input=„M“>
                  
               
               
                  
                     <type=„Cu“ input=„M“>
                  
               
               
                  
                     <type=„D“ input=„S“>
                  
               
               
                  
                     <type=„D“ input=„M“>
                  
               
               
                  
                     <ATT>
                  
               
               
                  
                     <type=„D“ input=„M“>
                  
               
               
                  
                     <type=„S“ maxlength=„500“ input=„M“>
                  
               
               
                  
                     <ATT>
                  
               
               
                  
                     <type=„B“ input=„M“>
                  
               
            
                  Пр. 1
               
               
                  Оп. 1
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  Оп. 2
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  
                     Междинен сбор
                  
               
               
                  
                     <type=„Cu“ input=„G“>
                  
               
               
                  
                     <type=„Cu“ input=„G“>
                  
               
               
                  
                     <type=„Cu“ input=„G“>
                  
               
               
                   
               
            
                  Пр. 2
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  
                     Междинен сбор
                  
               
               
                  
                     <type=„Cu“ input=„G“>
                  
               
               
                  
                     <type=„Cu“ input=„G“>
                  
               
               
                  
                     <type=„Cu“ input=„G“>
                  
               
               
                   
               
            
                  Пр. n
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  
                     Междинен сбор
                  
               
               
                  
                     <type=„Cu“ input=„G“>
                  
               
               
                  
                     <type=„Cu“ input=„G“>
                  
               
               
                  
                     <type=„Cu“ input=„G“>
                  
               
               
                   
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  
                     Общо
                  
               
               
                  
                     <type=„Cu“ input=„G“>
                  
               
               
                  
                     <type=„Cu“ input=„G“>
                  
               
               
                  
                     <type=„Cu“ input=„G“>
                  
               
               
                   
               
            
         (1)  Съответства на информацията относно приоритета, предоставена в отчетите в съответствие с допълнение 5 от приложение VII към Регламент за изпълнение (ЕС) № 1011/2014 на Комисията. Докладването следва да бъде на ниво приоритет и на равнище категория на региона, ако е приложимо.
      
         (2)  Датата, на която е съставен първият административен или съдебен констативен акт относно нередността.
      
         (3)  Посочете дали причината за невъзможността за възстановяване е несъстоятелността на бенефициера. Ако отговорът е „не“, посочете съответното основание.
      
         (4)  Изчислен в съответствие със ставката на съфинансиране на ниво приоритет, както е посочено в плана за финансиране, който е в сила в момента на подаване на искането.
      
         (5)  Освен това, когато е приложимо, копие от писмото за намаляване/прекратяване на нивото на подкрепа и/или оттегляне на документа по смисъла на член 125, параграф 3, буква в) от Регламент (ЕС) № 1303/2013.
      
         (6)  Когато е отправено искане приносът на Съюза да се поеме от бюджета на Съюза държавата членка потвърждава, че е изчерпала всички налични възможности за възстановяване чрез националната институционална и юридическа рамка.
      
         (7)  Легенда за характеристиките на полетата: вид: N = брой, D = дата, S = низ, Cu = парична единица. B = булев параметър — входящи данни: M = ръчно, S = подбор, G = генерирани от системата — „maxlength“ (максимална дължина) = максимален брой символи, включително интервалите — ATT: приложени документи.